28. ქ-ე ღ(მერთ)ო შეიწყალენ...პერ...ირიან(!) და [მეუღ]ლე და მისი... ირსა და შვილნი მათნი სრინერ და [როუ]ჯერ და ჯეჰან და ზალ[ც]...ელ: და ან[ელ]: ამენ - ამ აღაპში ალბათ ნაბლუსის ვიკონტის ბალდუინის ოჯახი. მას ჰყავდა მეუღლე იზაბელა, ბიძა პიერი (მოსახსენებლის „პერ") და 9 შვილი - ამორი, რენო, ჟანი, როჯერი, რაიმონი, ბალიანი და ქალიშვილები - მელისენდა, ჟიზელი და აგნესა. მათი ჩამონათვალი მოცემულია ოჯახის მიერ 1178 წელს გაცემულ შეწირულობაში ჰოსპიტალერთა მიმართ. აღაპის ტექსტთან შედარებისას მათი უმეტესობის ამოცნობა შესაძლებელია - სრინერ რენოა, როჯერ - როჯერი, ჯეჰან - ჟან, ზალ[ც] - ჟიზელ, მელისენდა, ან[ელ] - აგნესა. თუკი გავითვალისწინებთ რომ აღაპის ტექსტი დაზიანებულია და მისი სწორად წაკითხვა შეუძლებელია, ნაბლუსის ვიკონტის ოჯახის მოსახსენებელთან იდენტიფიკაცია ეჭვს არ იწვევს.